b'\n_START_ARTICLE_\nPetrolej\n_START_SECTION_\nIdentifikacija snovi ali pripravka:\n_START_PARAGRAPH_\nIdentifikacija snovi ali pripravka: Petrolej je teko\xc4\x8dina. Obarvani - zeleno ozna\xc4\x8deni petrolej je uporaben za razsvetljavo, ogrevanje v pe\xc4\x8deh z dimnim odvodom, \xc4\x8di\xc5\xa1\xc4\x8denje in druge potrebe, ki so specifi\xc4\x8dne za industrijske pogone. Neobarvani - neozna\xc4\x8deni petrolej je v rabi kot dodatek k dieselskemu gorivu._NEWLINE_Uporaba snovi ali pripravka: 1. Svetilni petrolej uporabljamo za petrolejke, v industriji in za nekatere pe\xc4\x8di. Njegova uporaba je v upadanju. 2. Motorni petrolej je namenjen za motorje z nizkim kompresijskim razmerjem. Uporablja se ga za starej\xc5\xa1e kosilnice, kot dodatek dieselu za izbolj\xc5\xa1anje nizkotemperaturnih lastnosti. Njegova uporaba je v upadanju. 3. Industrijski petrolej se uporablja v industriji kot surovina za razne proizvode, za \xc4\x8di\xc5\xa1\xc4\x8denje strojnih delov. 4. Petrolej za pe\xc4\x8di se uporablja v gospodinjstvih, \xc5\xa1olah, industriji.\n_START_SECTION_\nUgotovitve o nevarnih lastnostih:\n_START_PARAGRAPH_\nPetrolej je lahko vnetljiva teko\xc4\x8dina. Lahko tvori vnetljive / eksplozivne hlape v zraku._NEWLINE_Napotki za nevarnost: Dra\xc5\xbei dihala, ko\xc5\xbeo in sluznico.\n_START_SECTION_\nUkrepi za prvo pomo\xc4\x8d:\n_START_PARAGRAPH_\nVdihovanje: Prizadeto osebo umakniti na sve\xc5\xbe zrak. V primeru slabega po\xc4\x8dutja poiskati zdravni\xc5\xa1ko pomo\xc4\x8d._NEWLINE_Zau\xc5\xbeitje: Takoj poiskati zdravni\xc5\xa1ko pomo\xc4\x8d._NEWLINE_Stik s ko\xc5\xbeo in o\xc4\x8dmi: Izpirati z obilo vode dlje \xc4\x8dasa. Po potrebi poiskati zdravni\xc5\xa1ko pomo\xc4\x8d.\n_START_SECTION_\nUkrepi ob po\xc5\xbearu:\n_START_PARAGRAPH_\nPosebne nevarnosti: Med gorenjem se lahko spro\xc5\xa1\xc4\x8dajo strupeni plini._NEWLINE_Primerna sredstva za ga\xc5\xa1enje: pena, prah, ogljikov dioksid, pesek, zemlja._NEWLINE_Posebna za\xc5\xa1\xc4\x8ditna oprema za gasilce: Aparat za dihanje, standardna za\xc5\xa1\xc4\x8ditna oprema.\n_START_SECTION_\nUkrepi ob nezgodnih izpustih\n_START_PARAGRAPH_\nPrevidnostni ukrepi, ki se nana\xc5\xa1ajo na ljudi: Prepre\xc4\x8diti stik s ko\xc5\xbeo in o\xc4\x8dmi, ne vdihavati plinov, ne uporabljati plamena in isker, odstraniti vse mo\xc5\xbene vire v\xc5\xbeiga, ne kaditi._NEWLINE_Ekolo\xc5\xa1ki za\xc5\xa1\xc4\x8ditni ukrepi: V primeru ve\xc4\x8djega razlitja onesna\xc5\xbeeno obmo\xc4\x8dje ustrezno zavarovati. Prepre\xc4\x8diti raz\xc5\xa1irjanje s postavitvijo primernih ovir. Absorbirati teko\xc4\x8dino s sinteti\xc4\x8dnimi vpojnimi sredstvi, peskom ali zemljo. Pomesti in odstraniti v primeren kontejner.\n_START_SECTION_\nRavnanje z nevarno snovjo/pripravkom in skladi\xc5\xa1\xc4\x8denje\n_START_PARAGRAPH_\nRavnanje: Uporabljati nevnetljivo orodje._NEWLINE_Skladi\xc5\xa1\xc4\x8denje: hraniti v hladnem, suhem in dobro prezra\xc4\x8devanem prostoru, stran od vro\xc4\x8dine, stran od virov v\xc5\xbeiga in stran od ognja. Pretakati na samo za to dolo\xc4\x8denih, pravilno opremljenih mestih s predpisano opremo in v skladu z varnostno tehni\xc4\x8dnimi predpisi.\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nNa delovnem mestu je potrebno zagotoviti dobro prezra\xc4\x8devanje. Na delovnem mestu se ne sme kaditi. Potrebna je za\xc5\xa1\xc4\x8ditna oprema delavca: obleka, \xc4\x8devlji, rokavice, o\xc4\x8dala.\n_START_SECTION_\nFizikalne in kemijske lastnosti\n_START_PARAGRAPH_\nPetrolej je teko\xc4\x8dina ostrega vonja.\n_START_SECTION_\nObstojnost in reaktivnost\n_START_PARAGRAPH_\nObstojen je pod normalnimi pogoji. Izogniti se je potrebno vro\xc4\x8dini, iskram, ognju in drugim virom v\xc5\xbeiga.\n_START_SECTION_\nToksikolo\xc5\xa1ki podatki\n_START_PARAGRAPH_\nLahko povzro\xc4\x8di manj\xc5\xa1e dra\xc5\xbeenje o\xc4\x8di. Stik s ko\xc5\xbeo povzro\xc4\x8da dra\xc5\xbeenje.\n_START_SECTION_\nEkotoksikolo\xc5\xa1ki podatki\n_START_PARAGRAPH_\nStrupen za vodno okolje.\n_START_SECTION_\nOdstranjevanje\n_START_PARAGRAPH_\nOdlaganje odpadkov v reke in kanalizacijo je prepovedano. Odstranjevanje naj poteka skladno s Pravilnikom o ravnanju z odpadki. Izvede naj ga poobla\xc5\xa1\xc4\x8dena oseba.\n_START_SECTION_\nZakonsko predpisani podatki o predpisih\n_START_PARAGRAPH_\nPravilnik o razvr\xc5\xa1\xc4\x8danju, ozna\xc4\x8devanju in pakiranju nevarnih snovi.'